Rikunarita-ORG/Wikinium huggingface dataset:
# আয়কর

**আয়কর** বিশেষ অর্থে আয়ের উপর কর। সরকারি, বেসরকারি, নিবন্ধিত প্রতিষ্ঠান এর কর্মচারী এবং কর্মকর্তাদের উপর সাধারণত আয়কর আরোপ করা হয় বিধিসম্মত নিয়মে। আয়কর হচ্ছে সরকারি রাজস্ব বা আয়ের সবচেয়ে গুরুত্বপূর্ণ উৎস। সাধারণ অর্থে যাদের উপর কর আরোপ করা হয় তাদেরকে বলা হয় করদাতা । প্রত্যক্ষ কর সাধারণত ব্যক্তির উপর প্রয়োগ করা হয়।
আয়কর আইন ২০২৩ এর মোট ২৫টি অংশের অনুচ্ছেদ সংখ্যা ৩৪৫ যেখানে আয়কর আইন এবং প্রয়োগ এর বিস্তারিত রয়েছে।

## বাংলাদেশের কর ব্যবস্থা

বাংলাদেশের কর ব্যবস্থা হচ্ছে ক্রমহ্রাসমান প্রগতিশীল কর । যেটা হচ্ছে ধীরভাবে প্রগতিশীল করের ন্যায় আচরণ করে। ক্রমহ্রাসমান প্রগতিশীল কর ব্যবস্থায় কর ভিত্তি, অর্থাৎ আয় বাড়ার কর হার বৃদ্ধির প্রবণতা বৃদ্ধি পায় । বর্তমান ২০২৪-২০২৫ কর বছরের জন্য প্রথম করঘাত ৩,৫০,০০০ টাকার উপর ৫% পুরুষদের জন্য, প্রথম করঘাত ৪,০০,০০০ টাকার উপর ৫% মহিলা এবং ৬৫ বছর বয়স উর্দ্ধ করদাতার জন্য, প্রথম করঘাত ৪,৭৫,০০০ টাকার উপর ৫% প্রতিবন্ধি ও তৃতীয় লিঙ্গের জন্য, প্রথম করঘাত ৫,০০,০০০ টাকার উপর ৫% আহত মুক্তিযোদ্ধাদের জন্য নির্ধারণ করা হয়।

বাংলাদেশের ব্যক্তিশ্রেণীর কর হার নির্ধারণ এর উদাহরণ:

| কর ভিত্তি | কর হার |
| --- | --- |
| প্রথম ৩,৫০,০০০ | শূন্য |
| পরবর্তী ১,০০,০০০ | ৫ % |
| পরবর্তী ৪,০০,০০০ | ১০% |
| পরবর্তী ৫,০০,০০০ | ১৫% |
| পরবর্তী ৫,০০,০০০ | ২০% |
| অবশিষ্ট মোট আয়ের উপর | ২৫% |

বাংলাদেশের কোম্পানির কর হার নির্ধারণ এর উদাহরণ:

যেসকল কোম্পানি বা ব্যক্তিসংঘ ব্যক্তিশ্রেণীর সংজ্ঞায় অন্তর্ভুক্ত হবে না সে সকল সংস্থা বা প্রতিষ্ঠান কোম্পানি করহার অনুযায়ী তাহাদের মোট আয়ের উপর করহার নিরুপিত হবে।

| কোম্পানির বর্ণনা | প্রযোজ্য করহার |
| --- | --- |
| পাবলিকলি ট্রেডেড কোম্পানি যাদের পরিশোধিত মূলধনের ১০% এর অধিক শেয়ার IPO এর মাধ্যমে স্থানান্তরিত হয়েছে | ২২.৫% |
| পাবলিকলি ট্রেডেড কোম্পানি যাদের পরিশোধিত মূলধনের ১০% বা ১০% এর কম শেয়ার IPO এর মাধ্যমে স্থানান্তরিত হয়েছে | ২৫% |
| আয়কর আইন ২০২৩ এ সংজ্ঞায়িত কোম্পানিসমূহের মধ্যে যারা পাবলিকলি ট্রেডেড নয় | ২৭.৫% |
| এক ব্যক্তি কোম্পানি | ২২.৫% |
| পাবলিকলি ট্রেডেড ব্যাংক, বীমা ও ফাইন্যান্স কোম্পানি (মার্চেন্ট ব্যাংক ব্যতীত) | ৩৭.৫% |
| পাবলিকলি ট্রেডেড নয় এরুপ ব্যাংক, বীমা ও ফাইন্যান্স কোম্পানি (মার্চেন্ট ব্যাংক ব্যতীত) | ৪০% |
| মার্চেন্ট ব্যাংক | ৩৭.৫% |
| সিগারেট, বিড়ি, জর্দা, গুলসহ সকল প্রকার তামাকজাত পণ্য প্রস্তুতকারী কোম্পানি | ৪৫% |
| পাবলিকলি ট্রেডেড মোবাইল ফোন অপারেটর কোম্পানি যদি তার পরিশোধিত মূলধনের ন্যূনতম ১০% শেয়ার, যার মধ্যে Pre-Initial Public Offering Placement ৫% এর অধিক থাকতে পারবে না। | ৪০% |
| পাবলিকলি ট্রেডেড নয় এমন মোবাইল ফোন কোম্পানি | ৪৫% |

শর্ত: বিবেচ্য আয়বর্ষে সকল প্রকার আয় ও প্রাপ্তি এবং প্রত্যেক একক লেনদেনে ৫ (পাঁচ) লক্ষ টাকার অধিক ও বার্ষিক সর্বমোট ৩৬ (ছত্রিশ) লক্ষ টাকার উর্ধ্বে সকল প্রকার ব্যয় ও বিনিয়োগ ব্যাংক ট্রান্সফারের মাধ্যমে সম্পন্ন করতে হবে।

## আয় এর উৎস

আয়ের প্রধান উৎস ৭ টি :

১. চাকরি হতে আয় । (ধারা-৩২)
২. ভাড়া হতে আয় । (ধারা-৩৬)
৩. কৃষি হতে আয়। (ধারা-৪০)
৪. ব্যবসা হতে আয় । (ধারা-৪৫)
৫. মূলধনি আয় । (ধারা-৫৭)
৬. আর্থিক পরিসম্পদ হতে আয় । (ধারা-৬২)
৭. অন্যান্য উৎস হতে আয় ।
(ধারা-৬৬)

## তথ্যসূত্র
# বিবিসি থার্ড প্রোগ্রাম

**বিবিসি থার্ড প্রোগ্রাম** হল বিবিসির তৃতীয় আন্তর্জাতিক বেতার সম্প্রচার সার্ভিস। এটি ১৯৪৬ সালে প্রতিষ্ঠিত হয় এবং পরবর্তীতে ১৯৭০ সালে বিবিসি বেতার ৩ নামে পরিচিতি লাভ করে।

বিবিসি রেডিও থ্রি এর অনুষ্ঠানমালার মধ্যে রয়েছে ইউরোপীয় শাস্ত্রীয় সঙ্গীত, অপেরা, জ্যাজ, বিশ্ব সঙ্গীত, নাটক, সাংস্কৃতিক অনুষ্ঠান, ইত্যাদি।। ব্রিটিশ সুরকার ও গীতিকারেরা নতুন সঙ্গীতের জন্য এই বেতারকেন্দ্রটিকে বিশ্বের সবচেয়ে গুরুত্বপূর্ণ বেতারকেন্দ্র হিসাবে গন্য করেন।

 রেডিও থ্রি লোগো
২০০৯ সালে রেডিও থ্রি সনি রেডিও একাডেমির যুক্তরাজ্যের স্টেশন অফ দ্য ইয়ার গোল্ড অ্যাওয়ার্ড লাভ করে।"Sony Radio Academy Awards 2009"। Sony Radio Academy। ১৬ জানুয়ারি ২০১৭ তারিখে মূল থেকে আর্কাইভকৃত। সংগ্রহের তারিখ ১১ মে ২০১৯।</ref>

## তথ্যসূত্র
# আস্তুরিয়াস

**Comunidad Autónoma del Principado de Asturias**|

|  |  |
| --- | --- |
|  |  |
| Flag | Coat of arms |

 |
| **Anthem**: Asturias, patria querida |
|  |
| **Capital** | Oviedo |
| **Official languages** | Spanish; Asturian has special status |
| **Area**  – Total  – % of Spain | Ranked 10th  10,604 km²  2.1% |
| **Population**  – Total (2006)  – % of Spain  – Density | Ranked 13th  1,076,896  2.4%  101,56/km² |
| **Demonym**  – English  – Spanish |  Asturian  asturiano |
| **Statute of Autonomy** | January 11, 1982 |
| **Parliamentary representation** – Congress seats  – Senate seats |  8  6 (4 elected, 2 appointed) |
| **President** | Francisco Álvarez-Cascos (FAC) |
| **ISO 3166-2** | O |
| Gobierno del Principado de Asturias |

৮০০ খ্রিস্টাব্দে আস্তুরিয়াস এবং এর প্রতিবেশী দেশের অবস্থান
**আস্তুরিয়াস** (/æˈstʊəriəs, ə-/, স্পেনীয়: [asˈtuɾjas]) স্পেনের একটি স্বায়ত্বশাসিত অঞ্চল। এটি মধ্যযুগে একটি স্বতন্ত্র রাজ্য ছিল। আস্তুরিয়াস স্পেনের উত্তরে বিস্কে উপসাগরের (স্পেনে উপসাগরটি Mar Cantábrico *মার্‌ কান্তাব্রিকো* "কান্তাব্রীয় সাগর" নামে পরিচিত) উপকূলে অবস্থিত। ওবিয়েদো (Oviedo) শহর আস্তুরিয়াসের রাজধানী। হিহন (Gijón) একটি সমুদ্র বন্দর এবং এ অঞ্চলের বৃহত্তম শহর। আবিলেস (Avilés) একটি গুরুত্বপূর্ণ শিল্পশহর।

আস্তুরিয়াসের পূর্বে কান্তাব্রিয়া, দক্ষিণে কাস্তিয়া ও লেওন, পশ্চিমে গালিথিয়ার লুগো প্রদেশ, এবং উত্তরে বিস্কে উপসাগর।

## তথ্যসূত্র